A Bölcső Nagycsaládosok Csongrádi Egyesületének

**Pályázati Felhívása**

**hátrányos helyzetű tanulók, fiatalok számára**

A Bölcső Nagycsaládosok Csongrádi Egyesületének Elnöksége 14/2020. (05.25.) határozata határozat szerint az EFOP 3.9.2.-16-2017-00005 kódszámú projekt keretein belül hátrányos helyzetű tanulók, fiatalok számára **„Tisza-menti virágzás” Ösztöndíj** (a továbbiakban: Ösztöndíj) **pályázatot ír ki**a tárgyban kiadott „Tisza-menti virágzás” ÖsztöndíjSzabályzatban (a továbbiakban: Szabályzat) foglaltak szerint.

**Személyi feltételek:**

A Szabályzat hatálya kiterjed a konzorciumi tag által képviselt településen (Csongrádon) éló általános iskola, vagy középiskola nappali tagozatán tanulmányokat folytató, hátrányos, vagy halmozottan hátrányos helyzetű fiatalok számára, akik:

* az Ösztöndíj pályázati kiírása évében az általánosiskola, vagy középiskola 7 – 12. évfolyama nappali munkarend szerint tanulói jogviszonyban állnak, továbbá
* ösztöndíjasként vállalják, hogy mind az általános, mind a középiskolai tanulmányaikat a legjobb tudásukat adva folytatják, vagy megszerzik a kiválasztott szakmai képzettséget igazoló végzettséget, és
* az Ösztöndíj keretein belül, vagy a Szabályzat hatálya alá tartozó településen működő intézménynél önként munkát végeznek.

**Bölcső Nagycsaládosok Csongrádi Egyesülete** **vonatkozásában a támogatható keretlétszám 5 fő.**

**A pályázat benyújtásának határideje és módja, a határidő elmulasztásának jogkövetkezményei:**

***A pályázat benyújtásának határideje*** ***2020. június 9. napja 1600 óra.*** A pályázatot Bölcső Nagycsaládosok Csongrádi Egyesülete székhelyén, 6640 Csongrád Ady Endre u. 14. szám alá, a pályázati kiírás mellékletét képező formanyomtatványon (1 példányban), azok mellékleteivel személyesen, vagy meghatalmazott útján kell eljuttatni. ***A pályázat benyújtásának határideje jogvesztő, a határidő után beérkezett pályázatok nem kerülnek elbírálásra.***

**Az ösztöndíj havi összege:**

***Az ösztöndíj havi összege 20.000 Ft, azaz húszezer Ft,*** amely a támogatott keretlétszámra vetítve nem haladhatja meg a projekt költségvetésében erre a célra megállapított összeget.

Az Ösztöndíj összegét az ösztöndíjjal támogatott tanuló számára, a tanulói jogviszonya alatt, ***az adott tanítási év szeptember 1. napjától az adott év december 31. napjáig, 4 hónapon át,*** folyamatosan, havi bontásban kell átutalás formájában folyósítani (forintban számolva) a pályázati eljárásban megadott bankszámlaszámra a tárgyhónap 10. napjáig.

**A pályázatok elbírálásának határideje és rendje:**

A beérkezett pályázatokat a Bölcső Nagycsaládosok Csongrádi Egyesületének elnöksége az alábbi pontrendszer alapján bírálja el:

A pályázó által benyújtott pályázat legmagasabb értéke: ​ 100 pont, melyből
a.)​ a pályázó tanulás iránti motivációs levele értékelése:​ 45 pont,
b.) a pályázó családjában 3 fő, vagy még több személy eltartásáról gondoskodik a szülő​ 10 pont,
c.) a pályázót családjában a szülő egyedülállóként neveli,
d.) az eltartottak félárva, árva, vagy tartósan betegként nyilvántartott személyek (a c.) pont és d.) pont együtt, a c.) pont és d.) pont külön – külön összesen)​ 10 pont,
e.) a pályázó pályázata beadását megelőző, utolsó, befejezett tanévéről kiállított félévi bizonyítványa szerint: igazolatlan hiányzása nincs​ 5 pont,
f.) a pályázó igazoltan rendelkezik civil szervezeti, vagy egyesületi tagsággal ​ 10 pont,
g.) a pályázó a pályázata beadását megelőzően folytatott tanulmányai osztályzata átlaga elégséges (2) közepes (3) osztályzat között van​ 4 pont, közepes ( 3) és jó (4) osztályzat között van​ 6 pont, jó (4) és afeletti osztályzata van​ 10 pont,
h.) korábban már részesült e projekt keretében Ösztöndíjban​ 10 pont
érhető el.

A pályázó által benyújtott pályázatok bírálati eljárása során a Bölcső Nagycsaládosok Csongrádi Egyesülete elnöksége az elnyert pontok alapján a pályázatok között sorrendet állít fel, ***a bírálati eljárás lefolytatására 15 nap áll rendelkezésre.***

A pályázót a pályázati eljárás során általa elért eredményről az egyesület elnöke írásban tájékoztatja a döntéshozataltól számított 15 munkanapon belül. Az Ösztöndíjat elnyert támogatott tanulóval az egyesület elnöke legkésőbb a pályázati eredményről szóló tájékoztatás érintett általi átvételét követő 15 napon belül támogatási szerződést köt.Amennyiben az ösztöndíjjal támogatott a támogatási szerződést a megadott határidőn belül bármely ok miatt nem köti meg, úgy az Elnökség bírálati eljárása során a pályázók között felállított sorrendje alapján a elnök a következő pályázóval köteles szerződést kötni, amelyre ugyanazon feltételek szerint 15 nap áll rendelkezésre.

**A pályázathoz csatolandó mellékletek:**

**A pályázati adatlaphoz mellékletként az alábbi dokumentumok csatolása kötelező:**

* a pályázó oktatási intézménye vezetője által kiállított félévi, vagy év-végi bizonyítvány másolata,
* a pályázó tanulói jogviszonyára vonatkozó oktatási intézmény vezetője által kiadott igazolás,
* a pályázó lakcímkártyája és személyi igazolványa másolata, vagy olyan dokumentum, amely alkalmas a pályázó személye beazonosítására,
* jegyző által kiállított igazolása arról, hogy a pályázó hátrányos, vagy halmozottan hátrányos helyzetű,
* a pályázó által vállalt önkéntes munkavégzésről szóló nyilatkozatát, továbbá
* a pályázó nyilatkozatát arról, hogy más jogcímen ösztöndíjban nem részesül, valamint
* a pályázati felhíváshoz csatolt, a pályázót érintő minden további dokumentumotkitöltve, a pályázat érvényessége kitételének teljesítéseként.

**A pályázó által az alábbi dokumentumok is csatolhatók a pályázathoz, amelyek nem kötelezőek, ugyanakkor azok csatolása plusz pontot eredményez a pályázó számára:**

* szülő/törvényes képviselő nyilatkozatát arról, hogy a pályázó családjában 3 fő, vagy annál több fő, a Szabályzat értelmező rendelkezése szerinti eltartott személyről gondoskodik,
* a pályázó szülőjének/törvényes képviselőjének nyilatkozatát arról, hogy a pályázót egyedülállóként neveli,
* a Magyar Államkincstár illetékes igazgatósága által kiállított igazolását arról, hogy a pályázó szülője/törvényes képviselőjeként (a Szabályzat értelmező rendelkezése szerinti) eltartottja félárva, árva, vagy tartósan beteg,
* az érintett civil szervezet, egyesület elnöke, vezetője által kiadott igazolása arról, hogy a pályázó az adott szervezet tagja.

**Az Ösztöndíjban részesülő tanuló jogai és kötelezettségei:**

Az Ösztöndíjban részesült tanulói jogviszonnyal rendelkező ösztöndíjas, a Szabályzatban és a támogatási szerződésben foglaltak teljesítése esetén jogosult az Ösztöndíj összegének rendeltetésszerű felhasználására, amely alatt minden olyan költség és annak anyagi fedezete értendő, amely a tanulmányok folytatása alatt nélkülözhetetlen (pl. az oktatási intézménybe való be- és hazautazási költsége).

Az Ösztöndíjjal támogatott tanuló köteles:

* a tanrendben előírt tanulmányok elsajátítása során, a legjobb tudását adni,
* képességéhez mérten továbbtanulni (általános iskola befejezését követően középiskolában),
* a képzési idő alatt, szakmai végzettséget szerezni, továbbá
* a projekt keretein belül, az Ösztöndíj folyósítása időszaka alatt, a konzorciumi tag településén működő intézményében minimum 5 óra önkéntes munkát vállalni, annak teljesítését a projekt menedzserével leigazoltatni, annak eredeti példányát, a konzorciumi tag képviselője részére a támogatási időszak alatt eljuttatni, legkésőbb támogatási időszak befejezésig, december 31. napjáig, valamint
* a tanulmányok folytatása során, a tanulói jogviszonyában bekövetkezett változásokat (pl. félbehagyott tanulmány miatt tanulói jogviszony megszüntetése, oktatási intézmény váltása, stb.) a változás bekövetkezésétől számított 15 napon belül, a konzorciumi tag képviselője számára írásban bejelenteni, továbbá
* a támogatási szerződésben foglaltak maradéktalan teljesítésére és a Szabályzatban írtak szerint a projektben minden érintettel együttműködni, és
* a jogosultság felülvizsgálata keretében lefolytatott eljárásban a tanulói jogviszonya fennállását az adott oktatási intézmény vezetője által kiállított igazolás eredeti példányát a konzorciumi tag képviselője számára bemutatni, a támogatási szerződés megkötését követően az adott év szeptember 30. napjáig, valamint
* az általa elkövetett szerződésszegés (az Ösztöndíjra való jogosultság megszüntetése, a támogatott számára folyósított Ösztöndíj összege visszafizetési kötelezettség teljesítése) következményei miatti eljárásban közreműködni,
* a jogosulatlannak minősített támogatás összegét megtéríteni (a szülő/törvényes képviselő által), a konzorciumi tag képviselője által hozott döntés szerint.

**A pályázati kiírásban foglaltak teljesítésének elmaradása, érvénytelenségi okok:**

A pályázó által határidőben benyújtott pályázat bontását követően az e***lnökség*** a bírálati eljárásrend keretében, ***a pályázat bírálata előtt, egy alkalommal hiánypótlás benyújtását kezdeményezheti***, a pályázó számára hiánypótlási felhívás kibocsátásával, melynek megadott határidőn belüli teljesítése elmaradása jogkövetkezménye: a pályázat érvénytelenné nyilvánítása. Hiánypótlásként bekérhető a pályázó hibájára vissza nem vezethető okok miatt be nem nyújtott kötelező melléklet, a dokumentum pontos megjelölésével.

***A támogatási szerződés*** támogatott általi ***megszegése*** az Ösztöndíjra való jogosultság megszüntetését vonja maga után, az elnökség által hozott döntésében megadott időponttal, amely az Ösztöndíj összegének az ösztöndíjban részesülő számára való folyósítása megszüntetésével jár.

**Az ösztöndíj megszüntetése és visszafizetése:**

Az Ösztöndíjra való jogosultság megszűnik, ha a támogatott tanuló:

* a támogatási szerződésben vállalt kötelezettségét nem teljesíti,
* a Szabályzatban rögzített kötelezettségeinek nem, vagy nem mindenben tesz eleget,
* mulasztást követ el (pl. az önként vállalt munkát a megadott határidőn belül nem teljesíti) és az elnökség által megadott határidőn belül nem tesz eleget kötelezettségének,
* méltányolható okból kéri a jogosultsága megszüntetését.

A jogosulatlanul igénybe vett támogatást a támogatásban részesült tanuló szülője, törvényes képviselője, a támogatás jogosulatlan igénybevétele kezdő időpontjától számított 30 napon belül köteles visszafizetni. A jogosulatlanná vált támogatás összege visszafizetése egyösszegben, vagy részletekben történhet, a támogatott családja anyagi, jövedelmi, szociális viszonyaihoz igazítottan.

Csongrád, 2020. május 25.